Տաճարի պատերը շարված են կանոնավոր մշակված բազալտե մեծադիր քարերով: Այն ունի վեց պատուհան, որոնցից 4-ը` հյուսիսիային պատի մեջ: Շինարարության ավարտից հետո, 930 թվականին, տաճարի ներքին պատերը ծածկվում են բարձրարվեստ որմնանկարներով, որոնց վրա բացի հայ նկարիչներից աշխատել են նաև օտարազգի պատկերագործները: Որմնանկարներից որոշները այսօր էլ, թեպետ մեծ մասամբ ավերված, անմոռանալի տպավորություն են թողնում դիտողի վրա: Բեմի ապսիդի վրա պատկերված էր Հիսուսը` շրջապատված մարգարեներով ու սրբերով: Արևմտյան պատին նկարազարդված էր «Սարսափելի դատաստան»-ը որմնանկարը, իսկ հյուսիսային պատին` «Ծնունդ»-ը: Տաճարի արևմտյան ճակատին VIII դարում կառուցվել է զանգակատունը, որը ի տարբերություն եկեղեցու պարզ պատկերի, խճողված է զարդաքանդակներով: